Karreġġjati ħodor speċjalment għat-tagħmir mediku u protettiv se jkunu assigurati fis-suq uniku © Tina7si / Adobe Stock ©Tina7si/Adobe Stock Il-provvista kontinwa ta' oġġetti essenzjali u tagħmir mediku u protettiv vitali fis-Suq Uniku hija kruċjali biex tiġi indirizzata l-kriżi tal-COVID-19. Il-presidenti tal-Kumitat għas-Suq Intern u l-Ħarsien tal-Konsumatur tal-Parlament, (Ħodor / EFA, BE), u tal-Kumitat tat-Trasport, (Ħodor / ALE, FR), laqgħu d-deċiżjoni rapida tal-lum tal-ministri tat-Trasport tal-UE li jagħtu prijorità lit-trasport ta' oġġetti essenzjali bħal ikel kif ukoll tagħmir mediku u protettiv vitali billi jappoġġjaw ir-rotot ta' karreġġjati ħodor għat-trasport tal-provvisti, kif issuġġerit mill-MPE u mill-Kummissjoni. L-għan tal-miżuri ġodda u urġenti marbuta mal-COVID-19 huwa li jipproteġu s-saħħa u jiżguraw li l-prodotti u s-servizzi essenzjali jkunu disponibbli fis-suq intern tal-UE. "L-għeluq totali tal-fruntieri jista' jidher bħala l-aktar mod sigur biex nipproteġu liċ-ċittadini tagħna, imma fir-realtà aħna lkoll niddependu fuq importazzjonijiet minn stati membri oħra biex inżommu l-provvisti tagħna bla interruzzjoni. Garanzija ta' trasport mingħajr ostakoli ta' oġġetti essenzjali bħall-ikel u ta' provvista bla interruzzjoni ta' tagħmir mediku u protettiv vitali, tiżgura li din il-kriżi ma ssirx katastrofu. Aħna niddependu minn u noqogħdu fuq xulxin meta niġu għas-saħħa pubblika tagħna", qalet il-President tal-Kumitat għas-Suq Intern. "L-installazzjoni tal-hekk imsejħa 'karreġġjati ħodor' - speċjalment għat-tagħmir mediku u protettiv - hija ta' importanza massima fil-jiem u l-ġimgħat li ġejjin", saħqet il-MPE de Sutter, li rreferiet għall-impenn li ħadu l-istati membri dwar il-provvista ta' tagħmir mediku . Il-President tal-Kumitat tat-Trasport Karima Delli qalet li l-qsim bla xkiel tal-fruntieri u koordinazzjoni bejn l-istati membri ser ikunu essenzjali biex tingħeleb din il-kriżi. "Irridu nsibu modi kif inżommu s-sistemi tat-trasport tagħna u nnaqqsu l-kjuwijiet biex niffrankaw il-ħin u l-flus. Aħna ninsabu lesti li naġixxu flimkien u malajr u nappoġġjaw bis-sħiħ is-sewwieqa u s-settur tat-trasport kollu li qed jaħdem bla heda biex jiżgura l-provvista tal-merkanzija tul din il-kriżi", qalet il-President. "Hemm bżonn urġenti li jiġu implimentati miżuri biex jintemmu t-titjiriet fantażma. Il-linji tal-ajru għandhom jingħataw garanziji fuq slots futuri. Dan huwa l-uniku mod kif jiġu evitati titjiriet vojta fl-UE, " ikkonkludiet il-MPE Delli. . Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni Kumitat għas-Suq Intern u l-Ħarsien tal-Konsumatur Kumitat għat-Trasport u t-Turiżmu Kumitat għal-Libertajiet Ċivili, il-Ġustizzja u l-Intern Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF